Lav et referat af nedenstående tekst:

Tekst:
Pia Bondersholt stod ude i sin solbeskinnede have og var ved at samle en ny grill, da hendes ene plejedatter Rikke Bondersholt trådte ind i haven for at ønske 'god mors dag'. I hælene på Rikke var TV2 Nords reporter med en stor buket blomster, for Pia havde nemlig vundet konkurrencen om at være Nordjyllands bedste mor. Hun var nemlig blevet nomineret af sine to plejedøtre, Rikke og Melanie. - Ej, det er da alt for meget, sagde en tydeligt overrasket og glad Pia Bondersholt. Frivilligt arbejde Udover at have opfostret to plejedøtre udover sine egne to biologiske børn, hjælper Pia Bondersholt også til på det lokale Blå Kors' Barnets Blå Hus. Der kan børn og familier fra hjem med misbrugsproblemer få hjælp, hvis de har behov for det. Den hjælp havde søstrene Melanie Sørensen og Rikke Bondersholt behov for, da de for mange år siden ikke kunne blive boende ved deres biologiske mor, der havde et misbrugsproblem. - Hun er verdens mest fantastiske mor, siger Rikke Bondersholt. - Hun gør så meget godt for os, men også for alle andre, og det er mange mennesker rigtigt taknemmelige for, siger hun. Nyt efternavn Faktisk har Pia Bondersholt betydet så meget for de to søstre, at Rikke har taget sin plejemors efternavn. - Hun betyder alt for mig. Der er ingen tvivl om, at hun er min mor, siger Rikke Bondersholt. Selvom Melanie Sørensen ikke længere bor i Frederikshavn, ville hun gerne være med til at overraske sin plejemor. Derfor var hun med over facetime. - En ting er at være mor for sine egne børn, men noget andet er at åbne sit hjerte for andres børn og være mor for dem også. Pia har åbnet sit hjerte for mig og min søster, siger Melanie Sørensen. Og det er en overrasket og meget rørt Pia Bondersholt, der får blomster af sine plejedøtre. - Jeg bliver helt rørt. Jeg elsker jo dem som mine egne biologiske børn, så det er dejligt, at de gerne vil komme her ved mig, siger Pia Bondersholt. Mange versioner af Nordjyllands bedste mor Det var TV2 Nords egen konkurrence, Pia Bondersholt vandt, da hendes plejedatter nominerede hende på vores facebookside. Og der var rigtig mange gode bud på, hvem der fortjente den ekstra opmærksomhed på denne mors dag. Her kommer der et lille udpluk af de mange nomineringer. De kan alle findes på denne facebookside.

Referat:
TV2 Nord overraskede i dag Pia Bondersholt fra Frederikshavn med blomster efter at have vundet TV2 Nords konkurrence om at være den bedste mor i Nordjylland. Hendes to plejedøtre, Melanie Sørensen og Rikke Bondersholt, havde nomineret hende.